Жалба, подадена на 20 март 2013 г. — ZZ и др./Комисия
(Дело F-23/13)
Език на производството: френски
Страни
Жалбоподатели: ZZ и др. (представители: адв. D. Abreu Caldas, адв. A. Coolen, адв. J.-N. Louis и адв. E. Marchal)
Ответник: Европейска комисия
Предмет на производството
Отмяна на решението, което съдържа окончателното изчисление на годините осигурителен стаж с оглед на прехвърлянето на пенсионните права на жалбоподателите в пенсионната схема на Съюза според новите ОРИ на членове 11 и 12 от приложение VIII към Правилника за длъжностните лица
Искания на жалбоподателите
да се отменят решенията за прехвърляне на пенсионните им права, придобити преди постъпването им на служба в Комисията,
ако е необходимо, да се отменят решенията за отхвърляне на подадените по административен ред жалби, с които жалбоподателите искат да се приложат ОРИ и актюерските ставки, действащи към момента, в който са подали заявление за прехвърляне на пенсионните им права_да се осъди Комисията да заплати съдебните разноски.